بعدين كتبت اسمي و وقعت عليها و جبت قلم حومره و تحومرت و بست الورقه قال انو ختم و لفيتها بشبره حمره ستان و حطيتلو ياها جمب صحن الفاصوليا عالصينيه و وديتلو ياها و رجعت عالمطبخ و قعدت اراقبو من ورا الباب كان مكشر و بس شافها اخدها و فتحها بقرف و قعد يقرأ انا قعدت استنا تعابير الفرح تطلع ع وجهو بس فجأه حواجبو للزلمه نكمشت و عيونو غرغرت و تدريجيا انهار من العياط و صار زي الولاد الصغار يخبط رجليه بالأرض زي الي نأخد منو شغله غصب عنو زي كإني فتحتلو جروحو بهالرساله طلعت اشوف مالو رمى الورقه و راح عالغرفه و هو بعيط و بركض مو حابب يشوفني و نام عالتخت و حضن المخده و ليلتها ضل يعيط للصبح زي النسوان كإنو صرلو سنه مخبي كل هالعياط جواتو